നടിയെ തട്ടിക്കൊണ്ടു പോയി ആക്രമിച്ച കേസിൽ ജയിലിലായ ദിലീപിനെ അനുകൂലിച്ച് നിർമാതാവ് സുരേഷ് കുമാർ . ദിലീപിന് ജാമ്യം അനുവദിച്ചതിൽ കോടതിയുടെ നടപടി സ്വാഗതാർഹമാണ് . ഇത്രയും നാൾ അന്വേഷണ ഉദ്യോഗസ്ഥർ ദിലീപിനെ പീഡിപ്പിക്കുകയായിരുന്നു . അത് ഇന്നത്തോടെ തീർന്നു . എല്ലാവരും ദിലീപിനെതിരിയായിരുന്നുവെന്നും നിർമാതാവ് സുരേഷ് കുമാർ പറഞ്ഞു . സിനിമാക്കാരെ ഇതുവരെ ഉണ്ടായിരുന്നത് . ഇപ്പോഴുള്ള അന്വേഷണ ഉദ്യോഗസ്ഥരിൽ നിന്നും ഈ കേസ് മാറ്റി ക്രൈംബ്രാഞ്ചിനോ സിബിഐയ്ക്കോ നൽകണം . ഇത്രയും നാൾ പ്രതികരിക്കാതിരുന്നത് ഇനിയുടെ ദിലീപിനെ ചൂഷണം ചെയ്യാതിരിക്കാനാണെന്നും സുരേഷ് കുമാർ ഏഷ്യാനെറ്റ് ന്യൂസിനോട് പറഞ്ഞു . ഇനി കൃത്യമായി പ്രതികരിക്കും . അതേസയമം ആക്രമിക്കപ്പെട്ട നടിയെ സപ്പോർട്ട് ചെയ്യുന്നുണ്ടെന്നും അദ്ദേഹം പറഞ്ഞു . ദിലീപിനെതിരെയുള്ള ഗൂഢാലോചനയും കണ്ടുപിടിക്കണമെന്നും നിർമ്മാത് പറഞ്ഞു . വളരെ പ്രതീക്ഷയോടെയാണ് ദിലീപിന്റെ ജാമ്യത്തെ നോക്കിയിരുന്നത് . വളരെയധികം സന്തോഷമുണ്ടെന്ന് രാമലീലയുടെ നിർമാതാവ് ടോമിച്ചൻ മുളകുപാടം പ്രതികരിച്ചു . സിനിമ റിലീസ് ചെയ്യുന്നതിന് മുൻപ് ജാമ്യം ലഭിക്കണമെന്നായിരുന്നു ആഗ്രഹം . അതിന് വേണ്ടിയാണ് സെപ്തംബർ 28 ന് റിലീസ് തീരുമാനിച്ചത് . നിർഭാഗ്യവശാൽ അന്ന് ജാമ്യം ലഭിച്ചില്ല . പക്ഷേ സിനിമ ജനങ്ങൾ ഏറ്റെടുത്തുവെന്നും ടോമിച്ചൻ പറഞ്ഞു . 86 ദിവസം ജയിലിൽ കഴിഞ്ഞ ദിലീപിന് കർശന ഉപാധികളോടെ പുറത്തിറങ്ങാം . അന്വേഷണ ഉദ്ദ്യോഗസ്ഥർ ആവശ്യപ്പെടുമ്പോൾ ഹാജരാവണം . ഒരു ലക്ഷം രൂപയുടെ ബോണ്ട് കോടതിയിൽ കെട്ടിവെയ്ക്കണം . പാസ്പോർട്ട് കോടതിയിൽ നൽകണം , സാക്ഷികളെ സ്വാധീനിക്കരുത് , തെളിവ് നശിപ്പിക്കരുത് തുടങ്ങിയ ഉപാധികളോടെയാണ് ജാമ്യം നൽകിയിരിക്കുന്നത് . ജസ്റ്റിസ് സുനിൽ തോമസിന്റെ ബഞ്ചാണ് ഇന്ന് ജാമ്യ ഹർജിയിൽ വിധി പറഞ്ഞത് .